สังคมข่าวหุ้น
*เริ่มมีความชัดเจนขึ้นสำหรับการเลือกตั้ง ทำให้บรรยากาศการลงทุนพลิกจากหลังเท้าเป็นหน้ามือกันเลยล่ะ อย่างหุ้นเมื่อวานนี้ในกลุ่ม SET100 หากเล่นแบบปาเป้าตั้งแต่เช้านะ เชื่อว่ากระเป๋าตุงทุกตัว เพราะจูงมือกันขึ้นมาพร้อมหน้าพร้อมตา ช่วยดันดัชนีบวก 38.57 จุด ปิดที่ 1,717.96 จุด เปลี่ยนแปลง 2.30% และเป็นการปรับเพิ่มขึ้นสูงเป็นอันดับสองในเอเชีย รองจากตลาดหุ้นฮ่องกงเท่านั้น
14 ก.ย. 2561

คาเฟอีน
*เริ่มมีความชัดเจนขึ้นสำหรับการเลือกตั้ง ทำให้บรรยากาศการลงทุนพลิกจากหลังเท้าเป็นหน้ามือกันเลยล่ะ อย่างหุ้นเมื่อวานนี้ในกลุ่ม SET100 หากเล่นแบบปาเป้าตั้งแต่เช้านะ เชื่อว่ากระเป๋าตุงทุกตัว เพราะจูงมือกันขึ้นมาพร้อมหน้าพร้อมตา ช่วยดันดัชนีบวก 38.57 จุด ปิดที่ 1,717.96 จุด เปลี่ยนแปลง 2.30% และเป็นการปรับเพิ่มขึ้นสูงเป็นอันดับสองในเอเชีย รองจากตลาดหุ้นฮ่องกงเท่านั้น
*ส่วนแนวโน้มวันนี้บรรดานักวิเคราะห์มองว่า มีโอกาสดัชนีวิ่งไปต่อ มีปัจจัยบวกเข้ามาสนับสนุนทั้งภายใน และต่างประเทศ ประกอบกับแรงเหวี่ยงของการซื้อยังมีอยู่ และหุ้นขนาดใหญ่หลายตัว เพิ่งจะตีกลับขึ้นมา เช่น IVL PTT CPALL และ AOT ราคาหุ้นจะขยับไปได้อีก หลังลงไปทดสอบรับสำคัญ แล้ว “รับอยู่” ทำให้เกิดเซนติเมนต์ที่ดี  ดัชนีมีแนวต้านสำคัญ 1,730 จุด
*ทบทวนการซื้อของนักลงทุนรายกลุ่มเมื่อวานนี้กันซักหน่อย ต่างชาติซื้อสุทธิ 2,007 ล้านบาท นักลงทุนสถาบันซื้อ 11,481 ล้านบาท และรายย่อยขายตามระเบียบ 1,2787 ล้านบาท ซึ่งในส่วนของต่างชาตินับว่าเป็นการซื้อวันแรกในรอบ 14 วันทำการ หุ้นที่เข้าส่วนใหญ่ยังอยู่ในกลุ่มธนาคาร เช่น KBANK BBL และ SCB และยังมี PTT ที่ทยอยสะสมในพอร์ตด้วย
*ไออาร์พีซี ราคาหุ้นย้อนหลัง 10 วัน มีแต่ทรงกับทรุด ส่วนเมื่อวานนี้ราคาแม้จะขยับขึ้นมาแรงตามภาวะตลาด หรือบวก 0.25 บาท ปิด 6.85 บาท แต่ราคานี้ยังต่ำกว่าราคาเป้าหมายของโบรกฯ ค่อนข้างมาก ก็ต้องไปลุ้นกันว่าจะผ่านแนวต้านสำคัญ 7.00 บาทอีกครั้งได้หรือไม่ ส่วน พี/อี อยู่ที่ 9.30 เท่า ผลตอบแทนเงินปันผล 4.35%
*ช่วงนี้สำนักงาน ก.ล.ต.กำลังเปิดรับสมัครบุคคลเข้าดำรงตำแหน่งเลขาธิการ ก.ล.ต. หลังจาก “รพี สุจริตกุล” จะหมดวาระลงในช่วง 30 เมษายน 2562 ส่วนเจ้าตัวก็บอกว่า อายุ 57 แล้ว ไม่ต่อวาระแล้ว แต่พอผู้สื่อข่าวถามว่า  แล้วจะไปทำอะไรต่อ เพราะยังดูหนุ่มแน่น คุณรพี บอกว่า จะนั่งเฉย ๆ แล้วดู “ละคร” ไปเรื่อย ๆ จบข่าว !!!!!
*กองทุนรวมโครงสร้างพื้นฐานเพื่ออนาคตประเทศไทยหรือ Thailand Future Fund (TFFIF) โดยช่วง 17-20 ก.ย.นี้ จะเดินสายพบนักลงทุนในสิงคโปร์ และฮ่องกง ขณะที่นักลงทุนในประเทศจะเริ่มโรดโชว์ตั้งแต่วันที่ 24 ก.ย.-8 ต.ค. ขณะที่วงเงินระดมทุนนั้น คาดว่าจะเป็นไปตามกรอบเดิมคือวงเงินระดมทุน 45,000 ล้านบาท ส่วนตอนนี้ยื่น Filing ต่อสำนักงาน ก.ล.ต.แล้ว และจะดำเนินการกำหนดวันที่เปิดให้ประชาชนทั่วไปจองซื้อหน่วยลงทุนต่อไป คาดว่าจะนำหน่วยลงทุนของ TFFIF เข้าจดทะเบียนซื้อขายในตลาดหุ้นในเดือน ต.ค. 2561
*CPN ที่ส่ง บริษัท ซีพีเอ็น พัทยา จำกัด ซึ่งเป็นบริษัทย่อย เข้าซื้อหุ้น บมจ.แกรนด์ คาแนล แลนด์ (GLAND) จากผู้ถือหุ้นใหญ่ ในสัดส่วน 50.43% ของจำนวนหุ้นทั้งหมดแล้ว ในราคาหุ้นละ 3.10 บาท รวมเป็นเงิน 10,162 ล้านบาท และเตรียมทำคำเสนอตามหน้าที่ (Mandatory Tender Offer) ในหุ้นของ GLAND ส่วนที่เหลือในราคา 3.10 บาท เช่นกัน ส่วนเมื่อวานนี้ราคาหุ้น GLAND ปิดที่ 3.06 บาท มูลค่าการซื้อขายกลับมาเบาบาง 205 ล้านบาท
*ฟัง ผยง ศรีวณิช กรรมการผู้จัดการใหญ่ KTB เกี่ยวกับการบินไทย (THAI) แล้วต้องตีความเล็กน้อย ในประเด็นการสนับสนุนทางการเงิน ว่าจะเป็นรูปแบบใดบ้าง และพอสรุปได้ว่า ที่ผ่านมา KTB สนับสนุนทางการเงินรูปแบบต่าง ๆ ทั้งปล่อยสินเชื่อ การออกหุ้นกู้ หรือการทำประกันความเสี่ยงราคาน้ำมัน ส่วนการซื้อเครื่องบินสามารถทำได้หลายรูปแบบ ซึ่งส่วนใหญ่จะเป็นรูปแบบเช่าซื้อเครื่องบิน (ลีสซิ่ง) และหาแหล่งเงินทุนจากต่างประเทศเป็นหลัก โดยเฉพาะในประเทศที่ได้มีการสั่งซื้อเครื่องบิน เช่น สหรัฐฯ ฝรั่งเศส และญี่ปุ่น